Shimpanze uchuvchisiz uchar moslamani tayoq bilan urib tushirdi (video)

Gollandiyaning Arnem shahrida “Royal Byurgers” hayvonot bog‘idagi jonivorlar haqida film suratga olishdi, deya xabar bermoqda “Gazeta.ru”. Buning uchun videokamera o‘rnatilga dron (uchuvchisiz uchar moslama)ni shimpanze volyeriga kiritishdi.

Maymunlardan biri unga notanish bo‘lgan uchar obyektga haddan tashqari qiziqib qoldi va uni o‘rganmoqchi bo‘ldi. Ixtirochi maymun tayoq olib, dronni mohirlik bilan urib tushirdi. Yerga qulagan dronni jonivor diqqat bilan ko‘zdan kechirdi va o‘z o‘ljasini hidlab ko‘rdi.
Film mualliflari drondan ayrilgan bo‘lsa-da, noyob kadrlarga ega bo‘ldi.